През 1928 година Леон започва да учи история във Виленския университет. В университета се запознава с бъдещата си съпруга Владислава Адамович. Дипломира се в 1932 година, като защитава магистърска теза, в която разглежда политиката на партията на „белите“, по време на полското Януарско въстание (1863 – 1864). Впоследствие завършва дивизионен курс и служи една година в Първи пехотен полк, базиран във Вилно. След уволнението си работи като частен учител.